cyanic-selkie/wikianc huggingface dataset:
Horst Hrubesch
Ura valmentajana
Toukokuun alussa 2021 Hrubeschista tuli HSV:n päävalmentaja loppukauden kattavalla sopimuksella. Hrubeschin johdolla HSV voitti vain kaksi ottelua ja sijoittui neljänneksi menettäen mahdollisuutensa Bundesliiga-nousuun.
Marija Šestak
Marija Šestak (o.s. Martinović, s. 17. huhtikuuta 1979 Kragujevac, Jugoslavia) on serbialaissyntyinen kolmiloikkaaja, joka on edustanut Sloveniaa heinäkuusta 2006 lähtien. Hän on naimisissa slovenialaisen 400 metrin juoksijan Matija Šestakin kanssa.
Šestak, tuolloin vielä Martinović, saavutti Jugoslavian edustajana hopeaa junioreiden EM-kilpailuissa Ljubljanassa 1997. Ensimmäisissä aikuisten arvokilpailuissaan, Ateenan MM-kilpailuissa 1997, hän ei selviytynyt loppukilpailuun. Seuraavana vuonna hän voitti pronssia junioreiden MM-kilpailuissa Annecyssä tuloksella 13,47 m. Sydneyn olympialaisissa 2000 hän putosi karsinnassa.
Šestak sai hopeaa Amsterdamin alle 23-vuotiaiden EM-kilpailuissa 2001 tuloksella 13,72. Hän sijoittui kuudenneksi sisäratojen EM-kilpailuissa Wienissä 2002 hypättyään tasan 14 metriä. Vuoden 2006 IAAF:n yleisurheilufinaalissa Stuttgartissa hän oli viides tuloksella 14,32. Osakan MM-kilpailuissa 2007 Šestak loikki viidenneksi tuloksella 14,72. Hän oli viides myös IAAF:n yleisurheilufinaalissa Stuttgartissa myöhemmin samana syksynä.
Šestak sijoittui Helsingin EM-kilpailuissa 2012 kymmenenneksi tuloksella 14,02. Lontoon olympialaisissa 2012 hän saavutti finaalipaikan karsintatuloksella 14,16 ja saavutti finaalissa 11. sijan loikattuaan 13,98.
Šestak hyppäsi 13. helmikuuta 2008 Peaníassa Slovenian sisäratojen ennätyksen 15,08 m. Pituushypyssä Šestakin ennätys on sisäradoilla 659 cm ja ulkoradoilla sentin vähemmän.
Jalkapallon alle 21-vuotiaiden Euroopan-mestaruuskilpailut 2006
Jalkapallon alle 21-vuotiaiden Euroopan-mestaruuskilpailut 2006 olivat järjestyksessään 15:nnet alle 21-vuotiaiden EM-kilpailut. Lopputurnaus pelattiin Portugalissa 23. toukokuuta – 4. kesäkuuta 2006. Kisapaikkakuntina olivat Águeda, Aveiro, Barcelos, Braga, Guimarães ja Porto. Loppuottelu pelattiin Porton Estádio do Bessa XXI:llä.
Lopputurnaukseen selviytyi kahdeksan joukkuetta ja ne pelasivat kahdessa alkulohkossa, joista Ranska ja Ukraina etenivät lohkovoittajina ja Serbia ja Montenegro sekä Alankomaat lohkokakkosina välieriin. Välierissä Alankomaat voitti Ranskan 3–2 jatkoajan jälkeen ja Ukraina Serbia ja Montenegron maalein 5–4 päättyneen rangaistuspotkukilpailun jälkeen varsinaisen peliajan ja jatkoajan päätyttyä maalittomana. Loppuottelussa Alankomaat voitti Ukrainan 3–0 Klaas-Jan Huntelaarin kahdella ja Nicky Hofsin yhdellä maalilla.
Lopputurnauksessa pelasivat A-lohkossa Ranskan sekä Serbia ja Montenegron lisäksi Saksa ja Portugali sekä B-lohkossa Ukrainan ja Alankomaiden lisäksi Italia ja Tanska. Maalikuninkuuden voitti neljällä maalillaan Alankomaiden Klaas-Jan Huntelaar.
Mestarijoukkue Alankomaiden kokoonpano loppuottelussa
Kenneth Vermeer, Dwight Tiendalli, Ron Vlaar, Gijs Luirink, Urby Emanuelson, Ismaïl Aissati (78. Ramon Zomer), Demy de Zeeuw, Stijn Schaars, Nicky Hofs, Klaas-Jan Huntelaar, Romeo Castelen (69. Daniel de Ridder). Valmentaja Foppe De Haan.
HMCS Sackville
HMCS Sackville (viirinumero K181) Kanadan kuninkaallisen laivaston Flower-luokan korvetti. Alus on nykyisin museolaivana Halifaxissa ollen ainoa jäljellä oleva luokan alus.
Valmistus
Alus tilattiin Saint John Dry Dock and Shipbuilding Companyltä Kanadasta, missä köli laskettiin 28. toukokuuta 1940. Alus laskettiin vesille vuotta myöhemmin 15. toukokuuta 1941 ja valmistui 30. joulukuuta.
Palvelus
Toisessa maailmansodassa alus suojasi Atlantilla saattueita. Sodan päätyttyä alus poistettiin 8. huhtikuuta 1946 palveluksesta ja sijoitettiin reserviin, missä se oli 4. elokuuta 1950 alkaen varastolaivana aina joulukuuhun 1953. Alus oli kaapelilaivana joulukuusta 1953 seuraavan vuoden elokuuhun, jonka jälkeen se oli tutkimusaluksena 16. joulukuuta 1982 saakka. Aluksen hallinnointi kuitenkin vaihtui siviiliorganisaatiolle toukokuussa 1964.
Alus avattiin 4. toukokuuta 1985 Halifaxissa museona.
Joose Antonen
Seuraura
Antonen on Tampereen Ilveksen oma kasvatti. Hän oli kaudella 2009–2010 seuran C-nuorten paras pistemies ja syöttäjä runkosarjassa tehoilla 8+20=28, kuten myös kaudella 2010–2011 SM-karsinnoissa tehoilla 9+15=24. Suurimman osan jälkimmäisestä kaudestaan Antonen pelasi kuitenkin Ilveksen B-nuorissa ja hän edusti myös seuran B2-nuoria ja oli kevään 2011 pudotuspelien paras pistemies, maalintekijä ja syöttäjä tehoilla 8+7=15. Antonen voitti kauden päätteeksi B2-nuorten SM-hopeaa. Kaudella 2011–2012 hän oli B-nuorten SM-karsinnoissa Ilveksen paras maalintekijä kuudella osumallaan.
Heinäkuussa 2012 Antonen teki kolmivuotisen SM-liigasopimuksen JYPin kanssa. Kauden 2012–2013 kynnyksellä joukkue lainasi hänet farmijoukkue JYP-Akatemiaan, Mestikseen, jossa Antosen tulokaskausi toi hieman pienessä roolissa 30 runkosarjaottelussa tehot 5+6=11. Loppukaudella hän siirtyi JYPin A-nuorten vahvuuteen. Kauden 2013–2014 Antonen pelasi pääasiassa kokonaan JYP-Akatemiassa tehden 45 runkosarjaottelussa tehot 6+12=18. Hän pelasi myös yhden ottelun JYPin A-nuorissa.
Antonen teki kaudeksi 2016–2017 kaksivuotisen sopimuksen Rauman Lukon kanssa. Hän pelasi joukkueessa 21 runkosarjaottelua tehopistein 1+3=4 ja kuusi CHL-ottelua tehden kaksi syöttöpistettä. Antonen pelasi runsaan puolet alkukaudestaan kuitenkin lainalla Mestis-joukkue KeuPa HT:ssä. Siirtotakarajalla, helmikuussa 2017 hänen kerrottiin pelaavan siellä kauden loppuun.
Keväällä 2018 Antonen harjoitteli fysiikkaansa henkilökohtaisen valmentajansa Juho Nousiaisen alaisuudessa, ja tulos näkyi kesällä hänen fysiikkaharjoittelussaan. Toukokuussa Antonen palasi syyskuun loppuun asti ulottuvalla try-out-sopimuksella kasvattajaseuraansa Tampereen Ilvekseen. Hän sai jo syyskuun puolessä välissä, kauden 2018–2019 kynnyksellä loppukauden jatkosopimuksen. Antosen kasvanut harjoittelumotivaatio ja aiempien asenneongelmien poistuminen näkyi hänen otteissaan. Antonen teki läpimurtonsa SM-liigassa tehden 58 runkosarjaottelussa tehot 14+15=29 ja viidessä playoff-ottelussa tehot 1+1=2. Hän teki liigauransa ensimmäisen kypärätempun 23. lokakuuta 2018 vieraissa Kalevan Palloa vastaan. Antosen ensimmäinen osuma syntyi rangaistuslaukauksella ja toinen ylivoimalla. Hänen toinen maalinsa jäi myös Ilveksen 2–6-voittoon päättyneen ottelun ratkaisumaaliksi. Alumni raati valitsi Antosen ottelun Alumnien tähtien ykköstähdeksi. Marraskuussa hän teki Ilveksen kanssa kaksivuotisen jatkosopimuksen.
Kaudeksi 2021–2022 Antonen siirtyi vuoden mittaisella sopimuksella KooKoohon. Joukkuetta valmentaa hänelle Ilveksestä tuttu Olli Salo. Antonen teki SM-liigan yhden kauden piste-ennätyksensä tehoilla 12+29=41, joilla hän voitti KooKoon sisäisen piste- ja syöttöpörssin. Huhtikuussa 2022 Antonen teki seuran kanssa vuoden mittaisen jatkosopimuksen. Kaudella 2022–2023 hän oli KooKoon kolmanneksi paras pistemies tehoilla 9+23=32. Tammikuussa 2023 Antonen joutui yli kuukaudeksi sivuun loukkaantumisen vuoksi.
Kaudeksi 2023–2024 Antonen siirtyi vuoden mittaisella sopimuksella Oulun Kärppiin.
Maajoukkueura
Antonen pelasi alle 18-vuotiaiden MM-kilpailuissa vuosina 2012 ja 2013, joista jälkimmäinen turnaus päättyi pronssiin. Yhteensä hän on pelannut kuusi nuorten ja 57 poikien maaottelua.
Suomen A-maajoukkueessa Antonen on pelannut kolme ottelua tehopistein 1+1=2. Hän teki A-maajoukkuedebyyttinsä Karjala-turnauksessa 10. marraskuuta 2022 Turun Gatorade Centerissa Sveitsiä vastaan. Antonen merkittiin Suomen kolmosketjun oikeaan laitaan Juho Lammikon ja Teemu Turusen viereen. Ensimmäisen A-maajoukkuemaalinsa hän teki seuraavassa ottelussa 12. marraskuuta 2022 ylivoimalla Tšekkiä vastaan.
Muuta
Antosen isoveli Juuso pelasi omalla urallaan hyökkääjänä yhteensä 65 SM-liigaottelua Tampereen Ilveksessä ja Tapparassa.
Antonen valmistui ylioppilaaksi Schildtin lukiosta syksyllä 2015.
Disney Universe
Pelaaminen
Disney Universe -pelissä on läpäistävänä yhteensä kuusi erilaista Disney-teemaista maata, joista jokaisessa on kolme erilaista episodia. Pelin maihin luokittuu Pirates of the Caribbean ja WALL-E. Aina kun pelaaja valitsee jonkun episodin, hänen täytyy valita omalle hahmolleen jonkun Disney-maskotin asu.
Jokaisen episodin tasosta pelaaja voi löytää erilaisia keräilyesineitä, kuten kultaisia symboleita, joilla voi avata uusia maita. Tasoihin on piilotettu myös lukuisia erikoisesineitä kuten pulloja, joista voi avata konseptikuvia tai erikoisvoimapalloja, joista voi saada hetkeksi aikaa jonkun erikoisvoiman, kuten esimerkiksi nyrkkeilyhanskat ja laserpistoolin. Jokaisella tasolla monet viholliset vaikeuttavat pelaajan etenemistä rakentamalla lukuisille reiteille muureja tai piilottamalla tarvittavia avusteita. World Mode -tilassa pelaaja voi pelata maita läpi myös moninpelinä. Peli sisältää myös Costume Mode -tilan, jossa voi ostaa World Mode -tilassa ostettaviksi avattuja asuja.
Kehitys
Ensimmäisiä vihjailuja Disney Universe -pelin kehityksestä saatiin toukokuussa 2011, jolloin Nintendo World Report raportoi saaneensa selville, että pelistä tulee crossover-seikkailupeli, jossa pelaaja ottaa Disney-hahmojen roolin, teemoiksi oli vahvistettu TRON, Liisa Ihmemaassa ja Lilo ja Stitch. Pelistä oli vahvistettu myös, että se tulee sisältämään yhteensä kuusi erilaista Disney-teemaista maata.
Nintendo World Reportin mukaan julkaisupäiväksi oltiin ensin vahvistettu 26. toukokuuta 2011, mutta Disney Interactive Studios oli siirtänyt julkaisupäivää eteenpäin. 24. elokuuta 2011 Nintendo Okien haastatellessa yhtä Disney Universen tekijää, Mark Orgelia, hän mainitsi että pelistä tulee mahtava seikkailupeli, jossa pelaajat voivat pukea omalle hahmolleen erilaisten Disney-hahmojen asuja ja läpäistä hahmoilla kuusi erilaista Disneyn ja Pixarin elokuviin perustuvaa maata. Hän paljasti myös että peliin tulee uusien hahmojen asujen lisäksi vanhojen hahmojen asuja ja maita jotta ne tekisivät sen varmaksi että peli sisältäisi kaikille pelaajille heidän lempiteemoistaan valittavaa.
Vastaanotto
Peli sai pääosin keskinkertaisen vastaanoton Metacriticin tilastojen mukaan, sillä pelin PlayStation 3 -versio sai keskiarvosanaksi 70/100, Xbox 360 -versio 66/100 ja Wii-versio 61/100.
GameSpot antoi Xbox 360 -versiolle arvosanaksi 4.5 kehuen muutaman tason hauskuutta ja viisautta, mutta kritisoi yksinpelin tylsyyttä ja minipelien liiallista toistuvuutta. IGN antoi arvosanaksi 7.0 sanoen että ”''Minä en mennyt omaan aikaani Disney Universen kanssa suurien odotuksien kera. Pelattaessa se tuntui matalalta lasten peliltä, jonka on kehittänyt kahden vuosikymmenen ajan pelejä lisensoinut kehittäjä.” Videogamer.com kommentoi peliä seuraavasti ”Lopulta Disney Universe muodostaa ihanteellisen kokoperheen pelin. Se on nopea ja yksinkertainen, mutta myös charmia, hahmoja ja pikkupulmia yllin kyllin sisältävä peli.''” ja antoi pelille arvosanaksi 8/10.
KonsoliFin.net antoi pelille 2/5 tähteä sanoen että ”Disney Universessa ei olekaan varsinaisesti mitään vikaa, mutta ei siinä toisaalta ole mitään kiinnostavaa koukkuakaan.” Gamereactor antoi pelille arvosanaksi 6/10 kehuen moninpeliä ja veikeitä pukuja, mutta moitti peliä tylsästä taistelusta ja kenttien liian pienestä vaihtelusta.
27. heinäkuuta
27. heinäkuuta on gregoriaanisen kalenterin mukaan vuoden 208. päivä (209. päivä karkausvuonna). Vuodesta on jäljellä 157 päivää. 27. heinäkuuta on suomalaisen almanakan mukaan unikeonpäivä.
V For Violence
V For Violence on vuonna 2007 perustettu helsinkiläinen metalliyhtye. Yhtyeen perustivat Jay Tan, J. Salò sekä Mr. Kunt, jonka jälkeen toinen kitaristi Mr. Kock liittyi kokoonpanoon ja kitaraa soittanut Jay Tan aloitti yhtyeen laulajana.
A Thorn for Every Heart
pienoiskuva|Yhtye noin vuonna 2007–2008. A Thorn for Every Heart on yhdysvaltalainen vaihtoehtorock- ja post-hardcore-yhtye Kalifornian Chino Hillsistä.
A Thorn for Every Heart on perustettu vuonna 2003. Yhtyeellä oli levytyssopimus Interscopeen kuuluvan Kickball Recordsin kanssa.
Maaliskuussa 2009 bändi ilmoitti jäävänsä määrittelemättömän mittaiselle tauolle. Yhtye palasi keikkalavoille huhtikuussa 2014. Joulukuussa 2019 yhtye ilmoitti äänittävänsä uutta materiaalia viimeisen kerran tammikuun 2020 aikana.
Kokoonpano
Yhtyeeseen kuuluvat tällä hetkellä:
Aulis E. Hämäläinen
Aulis Edvin Hämäläinen (12. elokuuta 1909 Luhanka – 6. tammikuuta 1991) oli suomalainen arkkitehti.
Aulis Hämäläisen isä oli everstiluutnantti Edvin Hämäläinen. Hämäläinen työskenteli aluksi Väinö Vähäkallion arkkitehtitoimistossa. Hän oli Suomen Matkailijayhdistyksen arkkitehtina vuosina 1936–1945, valtiovarainministeriön korvausasiainosaston toimistopäällikkönä 1945–1946 ja osastopäällikkönä 1946–1947 sekä Helsingin kaupungin yliarkkitehtina 1953–1954. Myöhemmin hänellä oli jonkin aikaa oma arkkitehtitoimisto, minkä jälkeen hän siirtyi Niilo Kokon arkkitehtitoimistoon.
Rampe & Naukkis – kaikkien aikojen superpari
Rampe & Naukkis – kaikkien aikojen superpari on vuonna 1990 ensi-iltansa saanut Pulttibois-sketsisarjan hahmoihin Rampe ja Naukkis pohjautuva komediaelokuva. Se toi elokuvateattereihin 31 904 katsojaa
Elokuvan DVD-julkaisussa lukee takakannessa virheellinen pätkä: Pirkka-Pekka Peteliuksen ja Aake Kallialan tulkitsemat muusikkohahmot Rampe ja Naukkis tulivat tutuiksi TV-sarjoista Hymyhuulet ja Pulttibois, jossa he soittotauolla kertoivat vitsejä toisilleen siivouskomerossa. Todellisuudessa hahmot esiintyivät ainoastaan Pulttibois-sarjassa.
Aake Kalliala on todennut huonon palautteen antajille: "Yrittäkääpä itse tehdä kokoillan elokuvaa kymmenessä päivässä. Käytiin siinä sentään Kotkassa ja Porissa."
Elokuvan ensiesitys televisiossa oli MTV3 -kanavalla 16.8.1993, jolloin elokuva esitettiin noin kymmenen minuuttia lyhennettynä versiona. Elokuvan aloittavasta ristiäiskohtauksesta hypättiin suoraan Rampen ja Naukkiksen Tuuliviiri-musiikkivideon tekokohtaukseen.
Juoni
Rampe ja Naukkis ovat amatöörimuusikoita, jotka ovat töissä työmaaruokalassa. He kuitenkin eroavat sieltä, kun he kyllästyvät asiakkaiden panetteluihin. Lähtiessään he uhoavat, että heillä tulee olemaan Live Aid -konsertti olympiastadionilla. He alkavat säveltää lauluja, kuntoilemaan ja parantamaan ulkonäköään. Huolimatta kovista ponnisteluista, he soittavat tyhjälle OlympiaStadionille. Konsertin jälkeen he lähtevät Kyminlinnaan, kun Rampe muisti, että hänen siskollaan on ranskalainen kaitafilmikamera, jolla he voivat tehdä musiikkivideon. Rampe ja Naukkis tekevät musiikkivideon laulusta Tuuliviiri. He lähettävät videon karhulalaiselle ohjelmatoimisto Markukselle. He saavat samalla työtä Markuksen ystavän, Grönholmin, huoltoasemalta neljäksi vuodeksi.
Huoltoasemalla Naukkis rakastuu Grönholmin tyttäreen Sirkkaan. Kun Grönholm sanoo Naukkiselle ja Rampelle lähtevänsä pitkälle työmatkalle, hän antaa heille kuukauden palkan ennakkoon - 130 markkaa. Tähän Rampe ja Naukkis eivät ole tyytyväisiä. He päättävät erota. Kun he aikovat erota, he näkevät miten Markus ja Grönholm jakavat keskenään suuria rahamääriä Grönholmin salkusta. Markus luulee, että he aikovat ilmiantaa heidät poliisille ja hän alkaa ampua heitä kohti. Rampe ja Naukkis pakenevat Naukkiksen FSO-merkkisellä avolava-autolla. Markus, Grönholm ja Sirkka lähtevät takaa-ajoon. He saavat poliisit peräänsä.
Matkan aikana Naukkis vaihtaa Rampen kanssa ajajan paikkaa. Vaikka Rampe väittää ajaneensa ennenkin, hän ajaa auton jyrkänteeltä alas, minkä jälkeen Rampe toteaa savuavan ja romuttuneen auton ääressä: ""täst kuule saatto mennä aurauskulmat siihen kuntoon et tää viep varmaan vasemmal aika paljon". He juoksevat merenrantaan ja pääsevät Naukkiksen ystävän, Kustin kanssa tämän troolarilla Tynnyrikarille. Kun he olivat matkalla, olivat Markus, Grönholm ja Sirkka satamassa ja he lainaavat satamavahdilta venettä, että he pääsisivät Rampen ja Naukkiksen perään.
Tynnyrikarilla Rampe ja Naukkis ovat sytyttäneet nuotion ja syövät makkaraa, kertovat vitsejä ja juovat keskikaljaa ja Naukkis yrittää soittaa kitaraa. Kun he aamulla heräävät, Markus, Grönholm ja Sirkka ovat tulleet rantaan ja Markus uhkailee heitä aseella luullen, että he ovat ilmiantaneet heidät poliiseille. Rampe raivostuu Markukselle, koska tämä vertasi Rampea hänen kuolleeseen Vihtori-kilpikonnaansa. Kun Rampe harhauttaa Markusta, Naukkis saa aseen Markuksen kädestä. Poliisit tulevat paikalle ja kiittävät Rampea ja Naukkista siitä, että he vangitsivat kaaharit. Mutta siinä samassa Rampe tajuaa, että he ovat Kotkan turkisvarkaat. Poliisit lähtevät roistojen kanssa mantereelle selvittämään ryöstöä. Mutta Sirkka jää rantaan Rampen ja Naukkiksen kanssa. Rampe näyttää Sirkalle miten eräässä amerikkalaisessa elokuvassa kosittiin. Naukkis näkee tilanteen ja poistuu metsään luullen sen olleen oikea kosinta. Kun Sirkka lähtee mantereelle, Naukkis etsii metsästä yrttejä, joilla pystyisi myrkyttämään Rampen. Naukkis keittää Rampelle teetä nuotiolla, mutta myrkytyskuoleman sijaan Rampen kölirinta, kyttyräselkä ja puhevika katoavat ja pulisongit pienenevät.
Sairaalassa Rampe herää ja myöntää tämän päivän olleen parasta mitä hänen elämässään on ollut. Hän esittää Naukkikselle toivomuksen, että hän olisi naisen kanssa yhdynnässä, vaikkakin kuolleena. Naukkis pyytää hoitajaa (Kristiina Elstelä) auttamaan toivomuksen toteuttamiseen.
Tämän jälkeen vietetään Rampen hautajaisia. Pitäessään puhetta Rampesta, Naukkis pyytää muita hautajaisvieraita yhtymään lauluun Ole Ole Ole. Rampe herää kuolleista ja sanoo kokeneensa nirvanan. Hautajaisvieraiden läsnä ollessa Rampe kosii sairaalahoitaja Helviä ja Naukkis Sirkkaa.
Keskustan Satakunnan piiri
Keskustan Satakunnan piiri on yksi Suomen Keskustan 21 piirijärjestöstä. Sen piiritoimisto sijaitsee Porissa. Piirin puheenjohtajana toimii Tapio Huhtanen ja toiminnanjohtajana Satu Tietari. Se asettaa Satakunnan vaalipiirissä eduskuntavaaliehdokkaat sekä Satakunnan hyvinvointialueen ehdokkaat.
Alex De John
Alex De John (s. 10. toukokuuta 1991) on yhdysvaltalainen jalkapalloilija, joka edustaa ruotsalaista Dalkurd FF -seuraa. Hän on aikaisemmin pelannut muun muassa Veikkausliigaa Turun Palloseurasa sekä Norjan pääsarjassa IK Startin joukkueessa.
Platonilainen teologia
Platonilainen teologia on Prokloksen kirjoittama uusplatonilainen teos, joka esittää Platonin filosofian teologiana. Teos esittää muun muassa kuvauksen uusplatonilaisen jumalallisen hierarkian eri tasoista.
Peter Sunde
thumb|Peter Sunde vuonna 2009. Peter Sunde Kolmisoppi (alias brokep, s. 13. syyskuuta 1978 Uddevalla, Ruotsi) on suomalais-norjalainen tietokoneasiantuntija. Hän on parhaiten tunnettu BitTorrent-hakukone Pirate Bayn yhtenä perustajana ja ex-tiedottajana. Hänellä on sekä Suomen että Norjan kansalaisuus. Kesäkuussa 2016 Sunde määrättiin käräjäoikeuden päätöksellä korvaamaan 350 000 euroa suomalaisille levy-yhtiöille, mutta Helsingin käräjäoikeus kumosi päätöksen kesäkuussa 2018.
Platonilainen teologia
Tässä oli kyseessä Prokloksen mielestä teologia siksi, että absoluuttisimmat ja itsenäisimmät ideat olivat jumalallisia. Tämä teologia oli platonilaista siksi, että Platonin katsottiin edenneen esimerkiksi Aristotelesta pidemmälle ohi pelkän järjen, kohti jumaluutta itseään. Proklos käyttää kuitenkin myös Aristotelesta lähteenään; samoin lähteenä esiintyvät muun muassa Kaldean oraakkelit.
Peter Sunde
Sunde pyrki europarlamenttiin Suomen Piraattipuolueen ehdokkaana vuoden 2014 vaaleissa. Hän on tasa-arvon puolestapuhuja ja on ilmaissut blogissaan huolensa vallan keskittäytymisestä EU:ssa.
Sunde on viime aikoina (2016) keskittynyt kehittämään Flattr-palvelua.
TUL Cup 1955
Työväen Urheiluliiton jalkapallomestaruus 1955 ratkaistiin 3 miinuksen sulkemisjärjestelmää noudattaen. Kilpailuun osallistui kaikkiaan 35 joukkuetta ja otteluja suoritettiin 62, joista 2 luovutusta. Kun jäljellä oli enää kolme joukkuetta, pelasivat nämä mestaruudesta sarjamuotoisesti.
Loppusarja
Mestarijoukkue: Reino Nousiainen, Ensio Ohtonen, Pentti Miettinen, Veikko Järnberg, Hugo Siekkinen, Kauko Parviainen, Erkki Jauhiainen, Veijo Somppi, Pentti Lukkarila, Jorma Jokinen ja Tenho Somppi.
Bazaruton saaristo
Bazaruton saaristo on ryhmä saaria Mosambikissa, lähellä mantereella sijaitsevia Vilankulon ja Inhassoron kaupunkeja. Saaristo muodostuu Bazaruton, Benguerran, Magaruquen, Banquen ja Santa Carolinan saarista. Saarista suurimmat ovat Bazaruto ja Benguerra.
Saaret ovat muodostuneet Limpopojoen kuljettamasta hiekasta satoja tuhansia vuosia sitten. Nykyisin Limpopojoki laskee mereen useita satoja kilometrejä etelämpänä. Matkailijoita saarille houkuttavat hiekkarannat, koralliriutat ja surffaus- ja kalastusmahdollisuudet. Saaristosta tuli kansallispuisto vuonna 1971. Kansallispuistossa tavataan esimerkiksi 150 erilaista lintulajia.
Aiheesta muualla
thumb|left|230px|Saaristo ilmasta nähtynä.
Odintsovo
Odintsovo on linnuntietä 24 kilometriä Moskovan keskustan länsipuolella sijaitseva teollisuuskaupunki Moskova-Minsk -rautatielinjan varrella Venäjällä. Tämän Moskovan alueen kaupungin asukasluku oli 139 021 (2010).
Odintsovon kylä on tunnettu kirjallisissa lähteissä vuodesta 1627. Moskova-Smolensk-rautatien rakentaminen toi kylään paljon uusia asukkaita 1870-luvulla, ja neuvostoaikana Odintsovo jatkoi kasvamistaan Moskovan vanavedessä. Työläistaajaman (kaupunkityyppinen taajama) aseman paikkakunta sai 1939. Kaupungiksi Odintsovo vihittiin vuonna 1957.
Odintsovo on yli 300 000 asukkaan Odintsovon piirin keskus ja suurin kaupunki.
Kalevan kisat 1934
Kalevan kisat järjestettiin vuonna 1934 Tampereella 28.–29. heinäkuuta. Kalevan maljan voitti Helsingin Poliisi-Voimailijat.
Billion Dollar Babies (kappale)
Billion Dollar Babies on rock-muusikko Alice Cooperin kappale. Se on kolmas singlejulkaisu samannimiseltä Billion Dollar Babies-albumilta. Single julkaistiin heinäkuussa 1973.
Anatoli Kolesov
Anatoli Ivanovitš Kolesov (, 18. tammikuuta 1938 Karakandan alue, Kazahstanin SNT, Neuvostoliitto – 2. tammikuuta 2012 ) oli neuvostoliittolainen kreikkalais-roomalaisen tyylin painija.
Kolesov voitti olympiakultaa 78 kilon painoluokassa Tokiossa 1964 voitettuaan loppuottelussa Bulgarian Kiril Todorovin. Maailmanmestaruuksia Kolesov voitti kolme kappaletta: 1962 Toledossa, 1963 Helsingborgissa ja 1965 Tampereella. Neuvostoliiton mestaruuden hän voitti vuosina 1959 ja 1964.
Painiuransa jälkeen Kolesov toimi Neuvostoliiton painimaajoukkueen päävalmentajana vuoteen 1969 ja myöhemmin erilaisissa urheilun johtotehtävissä.
Kuzma
Kuzma oli yhdysvaltalainen kilpa-autojen rakentaja. Talli kilpaili Indianapolis 500 -kisoissa vuosina 1951-60 ja voitti kisan vuonna 1952 Troy Ruttmanin ajamana.
Formula 1 -saavutukset
{| Palkintosijat Paalupaikat Nopeimmat kierrokset
Winx Club – Syvyyksien salaisuus
Winx Club – Syvyyksien salaisuus on vuonna 2014 julkaistu elokuva. Elokuva on julkaistu teatterilevityksenä, ja Netflix julkaisi elokuvan englanninkielisen version. Suomessa elokuva tuli teatterilevitykseen 8. toukokuuta 2015. Elokuva julkaistaan DVDnä 14.elokuuta 2015 sisältäen suomen, englannin, ruotsin, tanskan ja norjan jälkiäänityksen elokuvasta.
Juoni
Winxien arkkiviholliset Trix-noidat liittoutuvat ilkeän nymfin Politean kanssa päättääkseen keijujen päivät lopullisesti. Valtameren syvyyksiin on piilotettu helmi, joka antaa mittaamattomat voimat haltijalleen. Helmen avulla Trixit ja Politea aikovat tuhota myös Winx-keijut. Mutta ensin heidän tulee herättää Tritannus, Keisarin valtaistuimen oikea haltija Kadotuksesta. Politean ilkeä loitsu voi pelastaa Tritannuksen, mutta loitsu vaati nuoren kuninkaan uhrikseen, prinssi Skyn.
Pyhän Kolminaisuuden päivä
Pyhän Kolminaisuuden päivä on kristillinen juhlapäivä, jota vietetään ensimmäisenä sunnuntaina helluntain jälkeen. Sen vietto sai alkunsa Englannissa 1000-luvulla. Päivä on omistettu Pyhälle Kolminaisuudelle.
Suomen evankelisluterilaisessa kirkossa päivän psalmina toimii Ps. 95:1–2, 6–7; ensimmäisenä lukukappaleena Jes. 6:1–8 (9–10); toisena lukukappaleena Room. 11: 33–36 ja evankeliumiteksti on Joh. 3:1–15. Päivän aiempi nimitys oli kolminaisuudenpäivä, nimi vaihdettiin vuoden 2000 uudistuksessa. Pyhän Kolminaisuuden päivän liturginen väri on valkoinen.
Ajankohta
Pyhän Kolminaisuuden päivä osuu 2020-luvulla seuraaville päivämäärille :
Gus Kenworthy
Augustus Richard "Gus" Kenworthy (s. 1. lokakuuta 1991 Chelmsford, Essex, Iso-Britannia) on brittiläissyntyinen yhdysvaltalainen freestylehiihtäjä ja olympiamitalisti. 178 senttimetriä pitkä ja 77 kilogrammaa painava Kenworthy kilpailee slopestylessä ja half-pipessä.
Ura
Kenworthy saavutti olympiahopeaa slopestylestä vuoden 2014 talviolympialaisista Sotšista. MM-kilpailuihin hän on osallistunut kahdesti, parhaana tuloksenaan kuudes sija vuoden 2013 MM-kilpailuiden slopestylestä. Vuonna 2013 Kenworthy saavutti pronssia X Gamesin slopestylestä Tignesistä.
Muuta
Kenworthy on syntynyt Chelmsfordissa, Isossa-Britanniassa. Hänen äitinsä on kotoisin Isosta-Britannista ja isänsä Yhdysvalloista, jota Kenworthy päätti edustaa.
Vuoden 2014 talviolympialaisten aikaan Kenworthy löysi Sotšin olympiakylästä neljän kodittoman koiranpennun pentueen. Kenworthy adoptoi pennut ja niiden emon ja otti ne kisojen jälkeen mukaansa kotiin Yhdysvaltoihin. Tapaus sai paljon mediahuomiota.
Johann Friedrich Naumann
thumb|230px|right|Johann Friedrich Naumannin patsas. Johann Friedrich Naumann (14. helmikuuta 1780, Ziebigk, Köthen–15. elokuuta 1857, Ziebigk) oli saksalainen luonnontieteilijä ja toimittaja.
Hänen isänsä oli maanviljelijä ja ornitologi Johann Andreas Naumann. J. F. Naumannia kutsutaan eurooppalaisen lintutieteen perustajaksi. 1839 hänet promovoitiin Breslaun yliopiston kunniatohtoriksi.
1835 hän perusti lintutieteellisen museon Köthenin linnaan ja 1915 museo nimettiin Naumann-museoksi.
Boundiali
Seutu on pinnanmuodostukseltaan tasankoa. Kasvillisuus on metsä- ja pensassavannia, avointa metsää ja jokivarsien galleriametsiä. Ilmasto on sudanilaistyyppinen. Vuotuinen sademäärä on 1200–1400 millimetriä. Sadekausi kestää toukokuusta lokakuuhun. Joet kuuluvat Bagoén vesistöön.
Paikallisia elinkeinoja ovat maanviljely ja kaupankäynti. Tärkeimmät rahakasvit ovat munuaispuu, mango ja puuvilla. Teollisuutta edustaa mangojen ja puuvillan jalostus.
Ljungo Tuomaanpoika
Ljungo (Ljungi) Tuomaanpoika (Ljungo Thomae) (k. 1611 Nyköping) oli suomalainen pappi, valtiopäivämies ja lainsuomentaja.
Pappi ja valtiopäivämies
Ljungo Tuomaanpoika oli kirkkoherrana Pyhäjoella 1576–1581, Saloisissa 1582–1592 sekä Kalajoella 1592–1610. Hän oli myös Pohjois-Pohjanmaan rovastina sekä tuomiokunnan tuomarina eli lainlukijana ja oli mukana vuosien 1597, 1600 ja 1611 valtiopäivillä. Ljungo Tuomaanpoika toimi Pohjanmaan talonpoikien etujen puolustajana nuijasodan aikana ja jo sitä ennenkin. Hän kuului Kaarle-herttuan luona käyneisiin pohjalaisiin lähetystöihin ja esitti helmikuussa 1597 Arbogan valtiopäivillä selostuksen nuijasotaan johtaneista syistä.
Kuwait (kaupunki)
Kuwait (Kuwait City, Al-Kuwait, ) on Kuwaitin pääkaupunki. Kaupungin nimi on johdettu arabian linnoitusta tarkoittavasta sanasta kūt.
Kaupungin väkiluku on 544 156 ja koko metropolialueen noin 2,8 milj. (arvio 30.6.2015). Väkiluku on kasvanut voimakkaasti, sillä vastaavat luvut olivat vuonna 2000 383 000 ja 1,2 miljoonaa.
Kaupungin talous perustuu ennen kaikkea öljynjalostukseen. Siellä tuotetaan myös katkarapuja ja helmiä. Yliopisto on perustettu vuonna 1962.
Maantiede
200px|thumb|vasen|Kuwaitia satelliittikuvassa. Kuwait on rannikkokaupunki, joka sijaitsee Persianlahden luoteisnurkassa Kuwaitinlahden etelärannalla. Kuwaitissa vallitsee kuuma ja kuiva ilmasto. Kuumimpia kuukausia ovat heinä- ja elokuu, jolloin päivän maksimilämpötilat nousevat yli 45 asteeseen. Kesäkuun alusta syyskuun loppuun sadetta ei saada lainkaan, muulloinkin sateet ovat vähäisiä. Vain joulu- ja tammikuun sademäärät ylittävät 20 millimetriä.
Historia
230px|thumb|vasen|Laivoja merimuseossa. Kuwaitin ankara ilmasto piti alueen asukasluvun pitkään pienenä. 1700-luvulle saakka nykyisen Kuwaitin paikalla oli Bani Khalid-heimon hallitsema pieni kylä ja linnake. 1700-luvun aikana alueelle alkoi saapua Utab-heimoon kuuluneita siirtolaisia Najidista ja vuosisadan puoliväliin mennessä heidän yksi linjansa, as-Sabahien suku, oli noussut valtaan Kuwaitissa. Sama suku hallitsee Kuwaitia edelleen. 1760-luvulla tanskalainen tutkimusmatkailija Carstin Niebuhr kertoi kaupungissa olevan noin 10 000 asukasta. Vielä tuolloin kaupungin asukkaiden pääasiallisia elinkeinoja olivat helmestys ja kaupankäynti. Kauppareitit kulkivat merta pitkin ja yhdistivät Kuwaitin esimerkiksi Muscatin ja Bahrainin kanssa. Joskus kaupparetkiä tehtiin pitemmällekin, kuten Jemeniin ja Intiaan. Niebuhrin mukaan kaupunkilaisilla oli 800 pientä kauppalaivaa. Kauppa kulki myös maalla etenkin 1700-luvun lopulla, kun karavaanit kulkivat Persian miehittämän Basran sijaan Kuwaitin kautta. Suhteellisen varakas kaupunki herätti nykyisessä Saudi-Arabiassa vaikuttaneiden wahhabilaisten mielenkiinnon, mutta kuwaitilaisten onnistui Englannin Itä-Intian kauppakomppanian ja sittemmin vahvistuneen Osmanien valtakunnan tuella ajaa näiden sotajoukot alueelta 1800-luvun alussa.
As-Sabahien suku jatkoi valtaansa Kuwaitissa ja 1800-luvulla kaupungissa oli arviolta 15 000–25 000 asukasta. Alue oli käytännössä itsenäinen vuoteen 1871 saakka, jolloin Osmanien valtakunta vahvisti siihenasti nimellistä otettaan alueesta. Kuwaitilaiset tukivat al-Hasan maakuntaa miehittäneitä osmaneja, jotka palkitsivat Kuwaitin hallitsijan kuvernöörin arvonimellä. Kuwaitilaiset halusivat kuitenkin saavuttaa suuremman itsenäisyyden osmaneista ja he kääntyivät Britannian puoleen. Britit allekirjoittivatkin vuonna 1899 sopimuksen, jolla he takasivat Kuwaitin itsenäisyyden. 1900-luvun alussa kaupungissa asui kauppareittien johdosta arabien lisäksi esimerkiksi persialaisia, juutalaisia ja afrikkalaisia. Sen asukasluku oli noin 35 000 ja vuonna 1904 alueelle lähetetyn brittivirkamies J. G. Lorimerin mukaan kaupunki oli kaksinkertaistunut maantieteelliseltä kooltaan edellisen vuosikymmenen aikana. Myös Kuwait kärsi 1930-luvun lamasta, mutta tästä huolimatta saman vuosikymmenen aikana perustettiin terveydenhuoltojärjestelmä, sekä poliisi, tulli ja palokunta.
Öljyä löydettiin kaupallisesti merkittävässä mittakaavassa Kuwaitissa ensimmäisen kerran vuonna 1938, jolloin avattiin Burganin öljykenttä. Kuwaitissa toimi Anglo-Persian Oil Companyn ja Gulf Oilin yhteisyrityksenä vuonna 1934 perustettu Kuwait Oil Company. Toinen maailmansota häiritsi öljykentän hyödynnystä ja öljyn vienti aloitettiin vuonna 1946. Öljystä saaduilla varoilla rahoitettiin sijoituksia infrastruktuuriin, sähköntuotantoon, koulutukseen ja suolanpoistoon. Kuwait julistautui itsenäiseksi vuonna 1961, mutta se säilytti ystävyyssopimuksen Britannian kanssa. Kuwait Oil Company kansallistettiin vuonna 1975, mikä toi lisää rahaa valtion kassaan. Talouselämän kasvun myötä kaupunkiin tuli siirtotyöläisiä, joiden joukossa oli suuri joukko palestiinalaisia. Palestiinalaisia oli alkanut saapua vuodesta 1948 ja kaupungissa töitä tehneiden palestiinalaisten joukossa oli esimerkiksi Jasser Arafat. Vuonna 1990 maassa oli yli 400 000 palestiinalaista ja suurin osa heistä asui Kuwaitin kaupungissa.
Irak hyökkäsi vuonna 1990 Kuwaitiin ja sen joukot miehittivät koko maan. Vuonna 1991 Irakin joukot ajettiin maasta Persianlahden sodassa. Sodan jälkeen valtio joutui käyttämään suuria määriä rahaa esimerkiksi infrastruktuurin korjaamiseen ja suurien ympäristötuhojen puhdistukseen. Palestiinalaiset ajettiin maasta, koska Palestiinan vapautusjärjestö oli tukenut Irakia. Kaupunki toipui taloudellisesti, vaikka sota jättikin arpensa.
Kaupunkikuva
220px|pienoiskuva|[[Kuwait Towers]] Nykyinen Kuwaitin kaupunkikuva on sekoitus perinteistä ja nykyaikaista arkkitehtuuria. Yksi kaupungin symboleista ovat Kuwait Towers -tornit, jotka toimivat myös vesitorneina. Kuwaitin parlamenttitalon on suunnitellut Jørn Utzon, joka tunnetaan paremmin Sydneyn oopperatalon suunnittelijana. Rakennus jäljittelee perinteisen beduiiniteltan muotoja. Perinteisempiin rakennuksiin kuuluu as-Sadun talo ja Bayt al-Bader, joista jälkimmäisessä esitellään nykyisin käsitöitä.
Jaguar
Jaguar Cars on brittiläinen autonvalmistaja. Nykyisin Jaguar Cars on toinen Jaguar Land Rover Automotive PLC:n tavaramerkeistä yhdessä Land Roverin kanssa. Yhtiön perustivat William Lyons ja William Walmsley 4. syyskuuta 1922 nimellä Swallow Sidecar Company valmistamaan moottoripyörien sivuvaunuja. Vuonna 1926 nimi vaihtui Swallow Sidecar & Coachbuilding Companyksi, ja ensimmäisten autojen valmistus alkoi. Yhtiön nimi muutettiin Jaguariksi toisen maailmansodan jälkeen, koska alkukirjaimiin SS liittyi epätoivottuja natsimielleyhtymiä.
Yhtiö oli itsenäinen vuoteen 1966 asti, jolloin siitä tuli osa valtion täysin omistamaa British Motor Corporationia. Vuonna 1984 sen osakekanta myytiin pörssiin erillisenä yhtiönä osana pääministeri Margaret Thatcherin yksityistämiskampanjaa. Vuosina 1989–1990 yhdysvaltalainen Ford Motor Company hankki sen omistukseensa. Vuonna 2008 Ford myi yhtiön intialaiselle Tata Motorsille.
Yhtiö toimi aluksi Blackpoolissa mutta siirtyi Coventryyn, brittiläisen autoteollisuuden sydämeen. Coventryn tehdas suljettiin 2005. Nykyisin tehtaita on Birminghamissa ja Liverpoolissa.
1920- ja 1930-luku
pienoiskuva|Jaguar E-Type pienoiskuva|Jaguar S-Type pienoiskuva|Jaguar XJ40 Daimler Swallow Sidecar Company muuttui 1926 Swallow Sidecar & Coachbuilding Companyksi, ja ensimmäiset autot tulivat kuvaan. Nämä olivat Austin Seven -pikkuautoja, joille Lyons muotoili uudet korit. Tuotannon noustessa 25 autoon viikossa Blackpoolin tehdas jäi ahtaaksi. Näin tehdas siirtyi West Midlandsiin, Coventryyn jossa oli löydettävissä sekä ammattitaitoisia autorakentajia että sopivia tiloja. Toiminta jatkui edelleen korivalmistuksen piirissä. Lyons teki kaupat Standard Cars Ltd:n kanssa autojen alustoista, joiden päälle hän pääsi suunnittelemaan korit. Vuonna 1931 valmistuivat ensimmäiset näistä autoista, SS1 ja SS2. Autot olivat tyylikkäitä ja edullisia, ja vuoteen 1935 mennessä niitä oli ehditty valmistaa jo yli 4 000 kappaletta.
Vuonna 1934 Walmsley päätti jättää yhtiön ja Lyons jäi sitä yksin hoitamaan. Seuraavana vuonna esiteltiin uusi auto, joka oli kantoi ensimmäisenä Jaguarin nimeä, SS Jaguar.
1940-luku
Toisen maailmansodan ajaksi autonvalmistus ajettiin alas ja yhtiö siirrettiin valmistamaan muun muassa sivuvaunuja armeijan moottoripyörille, pommikoneiden osia sekä panssarivaunujen moottoreita. Tällöin Lyons alkoi pienen insinööritiimin kanssa vapaa-aikanaan suunnitella ensimmäistä omaa autonmoottoriaan. Tästä alkoi Jaguar XK-moottorin elinkaari.
Vuonna 1948 esiteltiin uusi porrasperäinen henkilöauto, Mark V, jonka moottorina oli vanha kuusisylinterinen rivimoottori. Samana vuonna esiteltiin Englanniin ensimmäisessä sodanjälkeisessä autonäyttelyssä Lontoossa Jaguar XK 120 -urheiluauto, jossa oli uusi kuusisylinterinen XK-moottori. XK 120 oli siinä vaiheessa lähinnä muotoilututkielma, joskin toimiva auto. Sulavamuotoinen ja suorituskykyinen auto herätti kuitenkin niin suurta innostusta, että se päätettiin ottaa tuotantoon.
pienoiskuva|Jaguar Mark VII
1950-luku
1950-luvun aikana Mark V uudistui Mark VII, VIII ja IX -malleiksi, joiden ulkoiset erot ovat pieniä. Bentley oli ehtinyt tuoda markkinoille Mark VI-mallin, mistä johtuu hyppäys Jaguarin mallinumeroinnissa. Urheiluautojen puolella XK 120 sai seuraajakseen XK 140:n, ja vuonna 1957 uusi malli XK 150 tuli tuotantoon.
Pienempi porrasperä Mark I tuli tuotantoon 1956, ja kolmen vuoden kuluttua vuonna sen seuraajasta Mark II:sta tuli suuri menestystarina.
Arnold Uschanoff
Uschanoff on Pargas IF:n kasvatti.
Jaguar
1960-luku
E-Type on kaikkien aikojen tunnetuin Jaguar-malli ja ehkä kaikkien aikojen kuuluisin urheiluauto. Se esiteltiin 1961 mallin XK 150 seuraajaksi. 1960-luku oli muutenkin hyvää aikaa Jaguarille. Mark IX:ää seurasi Mark X, Jaguarin siihen mennessä isoin auto. Vuonna 1968 XJ-sarja julkistettiin.
1960-luvun keskivaiheella Lyons näki, että yhtiö tarvitsee laajemman rahoituspohjan ja aloitti neuvottelut mahdollisten partnereiden kanssa. Vuonna 1968 Jaguar meni yhteen British Motor Companyn kanssa ja muodostui British Motor Holdings Ltd (BMH). Vuoteen 1970 mennessä, jolloin Sir William Lyons siirtyi eläkkeelle, BMH oli yhdistynyt Leylandin kanssa valtavaksi British Leylandiksi. Jaguarin mallistopolitiikka oli koko 1970-luvun paljolti 'yhden mallin politiikkaa'. XJ-sarja muodosti ytimen, ja urheilumallistossa E-typen seuraajaksi tuli 1974 XJ-S.
British Leyland oli valtionyhtiö, jossa Jaguar muodosti vain pienen, joskin hyvin itsenäisen osan. British Leylandin aikana kärsi ennen kaikkea tuotteiden valmistuslaatu lukuisten lakkojen ja etäiseksi jättäytyneen johtoportaan takia. Suunta saatiin muutettua, kun Jaguarin johtoon astui Uniparts-yhtiön menestyksen rakentanut John Egan.
1980- ja 1990-luku
Margaret Thatcherin avulla Jaguar itsenäistyi jälleen vuonna 1984. Myynti sujui erittäin hyvin, ja yhtiö teki hyvää tulosta. Vuonna 1984 XK-moottori oli saanut seuraajan uuden Jaguar AJ6-moottorin muodossa. Vuonna 1986 lanseerattiin uusi porrasperämalli, XJ40. Se myi hyvin heti alusta alkaen, joskin alkuvuoden mallit kärsivät vielä joistakin laatuongelmista. XJ-S:n myyntiluvut lähtivät myös nousuun. Autonvalmistajana Jaguar Cars oli kuitenkin pieni, ja Egan kuten aikoinaan Lyons tarvitsi kipeästi rahoitusta tuotekehittelyä varten. Neuvottelut kulminoituivat osakekannan siirtymisellä Fordille vuonna 1990.
XJ sai uudet ulkokuoret vuosimalliin 1995. XJ-S uudelleenmuotoiltiin vuodelle 1991, ja nimikin muuttuin XJS:ksi. Seuraajansa tämä malli sai vuonna 1996, ja samalla vanha nimi otettiin taas käyttöön. Lanseerattiin XK8/XKR. Vuonna 1997 Jaguar jätti kuusisylinterisen rivimoottorin ja toi markkinoille V8:n. 1999 siirryttiin takaisin useamman mallisarjan linjalle, ja uusi pieni porrasperämalli S-Type tuli markkinoille.
2000-luku
2000-luvulla Jaguarilla on tapahtunut paljon uutta: ensimmäinen diesel, ensimmäinen etuvetoinen auto, ensimmäinen farmari, ensimmäinen turbo (dieselissä). Uusi 'Baby-Jaguar', X-Type näki päivänvalon vuonna 2001. Uusi täysalumiininen XJ (iso sedan) tuli vuonna 2002, ja samana vuonna S-type sai huomattavan faceliftin. Vuonna 2006 esiteltiin uusi urheilumalli, XK.
Nykyisin Jaguarin tehdasyksiköt ovat Birminghamin Castle Bromwich (XJ, S-Type), Liverpoolin Halewood (X-Type) sekä Midlandsissä Whitley (XK). Browns Lane suljettiin 2005 ennen kaikkea logistisesti huonon sijainnin takia.
Rex Grossman
Rex Grossman (s. 23. elokuuta 1980 Bloomington, Indiana) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Grossman pelasi urallaan 11 kautta NFL-liigassa. Lupaavasta pelaajasta ei koskaan tullut tähtipelinrakentajaa, mutta Grossman tuli tunnetuksi luotettavana varapelinrakentajana.
Jaguar
2000-luku
Fordin alaisuudessa Jaguar keskittyi laadun jatkuvaan parantamiseen. Se voitti kolmena perättäisenä vuotena arvostettuja JDPowers laatupalkintoja Yhdysvalloissa. Yhteistyö Fordin konsernin osien, etenkin Volvon ja Land Roverin kanssa muodostui tiiviiksi. Vuonna 2007 tuotiin markkinoilla XF-malli.
Rex Grossman
Pelaajaura
Yliopistourallaan Grossman pelasi Floridan yliopistossa. Hän oli ehdolla Heisman Trophyn voittajaksi vuonna 2001.
Chicago Bears varasi Grossmanin ensimmäisellä kierroksella vuoden 2003 NFL:n varaustilaisuudessa. Kaudella 2004 Bearsin valmentaja Dick Jauron sai potkut ja uudeksi valmentajaksi pestattu Lovie Smith nosti Grossmanin aloittavaksi pelinrakentajaksi. Loukkaantuminen kuitenkin pilasi Grossmanin kauden lopun ja suurimman osan kaudesta 2005. Paluunsa kentille hän teki joulukuussa 2015, kun hän johdatti Bearsit 16–3-voittoon Atlanta Falconsista. Seuraavassa ottelussa Bears varmisti pudotuspelipaikan, kun Green Bay Packers kukistui numeroin 24–17. Hyvän ottelun pelannut Grossman pääsi näin ollen ensimmäistä kertaa NFL:n pudotuspeleihin. Carolina Panthers pudotti Bearsin jatkosta.
Jaguar
2000-luku
Vuonna 2008 intialainen Tata Group teki Fordille ostotarjouksen Jaguarista. Maaliskuussa 2008 yhtiö ilmoitti ostaneensa sekä Jaguarin että Land Roverin merkit.
Jaguar, Daimler ja Vanden Plas
Lyons osti vuonna 1960 Daimlerin merkin ja sijainniltaan hyvän tehtaan moottoriensa valmistukseen. Daimler tunnetaan Englannin vanhimpana automerkkinä. Jaguar jatkoi kunniakkaan nimen vaalimista. Jo Mark II valmistettiin Daimler-nimisenä huippumallina, se malli vielä Daimler-moottorilla 2,5 l V8. Aina vuoteen 2002 asti Daimler-kilpi on koristanut porrasperämallin huippuversiota. Sen jälkeen Daimler oli hyllyllä muutaman vuoden, kunnes se vuonna 2005 teki uuden tulemisensa huippuvarusteltuna Daimler Super 8 -mallina.
Vanden Plas oli alun perin belgialainen vaununrakentaja. BMC osti Lontoon pohjoispuolella toimineen englantilaisen Vanden Plas-koritehtaan, ja Vanden Plas -nimisiä autoja on nähty jo 1960-luvulta, jopa Minin ulkomuodoilla. Vanden Plas valmisti korit muun muassa Daimler Limousineen DS420, kunnes Jaguarin oma erikoisosasto otti ne rakentaakseen vuoteen 1993 asti. Vuosina 1972–1979 myös Daimler Double Six Vanden Plas-mallien korit viimeisteltiin ja maalattiin tuolla tehtaalla. Ne olivat ainoat XJ-mallit, joissa oli käsin maalattu koristeraita, muissa oli teippi. Vanden Plas -nimellä oli tunnettuvuutta, ja Jaguar ottikin sen käyttöön Yhdysvaltain markkinoiden XJ-huippumalleille vuodesta 1987.
Taarna
Taarna eli isotaarna (Cladium mariscus) on suurikokoinen sarakasvi. Taarnaa tavataan monin paikoin ympäri maapallon. Suomessa taarna on erittäin harvinainen ja kasvaa vain muutamalla paikkakunnalla. Laji on Suomessa rauhoitettu.
Rex Grossman
Pelaajaura
Orton syrjäytti Grossmanin aloittavan pelinrakentajan paikalta. Kaudella 2008 Grossman sai peliaikaa vain neljässä ottelussa. Bears ei uusinut Grossmanin pelaajasopimusta, joten hän teki sopimuksen Houston Texansin kanssa. Houstonissa Grossman vietti vuoden Matt Schaubin varamiehenä. Maaliskuussa 2010 Grossman teki yksivuotisen sopimuksen Washington Redskinsin kanssa. Hän sai vähän peliaikaa Donovan McNabbin varamiehenä. Redskins teki kuitenkin Grossmanin kanssa jatkosopimuksen ja McNabb kaupattiin muualle. Kaudella 2011 Grossman oli Redskinsin aloittava pelinrakentaja. Redskins jäi pudotuspelien ulkopuolelle voittaessaan vain viisi ottelua kauden aikana.
Taarna
Ulkonäkö ja koko
thumb|vasen|Taarnakasvusto. thumb|vasen|Taarnan kukintoja.
Jaguar
Menneet
pienoiskuva|Jaguar XK Cabrio
Rex Grossman
Pelaajaura
Kevään 2012 varaustilaisuudessa Redskins varasi kaksi pelinrakentajaa: Robert Griffin III:n ja Kirk Cousinsin. Grossmannin rooli oli toimia mentorina nuorille pelinrakentajille ja olla heidän varamiehenään. Grossmann ei päässyt kentälle lainkaan kausina 2012 ja 2013. Hänen pelaajasopimuksensa Redskinsin kanssa päättyi keväällä 2014.
Taarna
Ulkonäkö ja koko
Kookas ja roteva taarna kasvaa 100–150 cm korkeaksi. Suikertavan, vaakasuoran juurakkonsa avulla kasvi muodostaa kasvustoja. Varsi on noin senttimetrin paksuinen, liereä ja lehdekäs. Talvehtivat lehdet ovat lähes varren pituisia, 6–10 mm:n levyisiä, pitkäsuippuisia, harmaanvihreitä ja jäykkiä. Lehtien paras tuntomerkki on lehden alapuolen keskisuonessa ja reunoissa oleva viiltävän terävä ja karhea sahalaita. Kukinto on korkea, 30–50 cm pitkä, kerroksikas ja muodostuu 5–10 erillisestä palleromaisesta tähkäryhmästä. Tähkät ovat 4–5 mm pitkiä, kaksi- tai kolmekukkaisia ja muodoltaan leveän sukkulamaisia. Tähkäsuomut ovat väriltään ruskeita, kapeahkoja, alin suomu 2,5 mm ja ylemmät 4 mm pitkiä. Taarna kukkii Suomessa heinä-elokuussa. Kiiltävänruskea pähkylä on 3 mm pitkä. Laji on monivuotinen.
Jaguar
Jaguar Suomessa
Suomessa Jaguar-autoja on 1990-luvulta asti edustanut Inchcape Motors Finland Oy. 1950-luvulla maahantuojana oli Suomen Maanviljelijäin Kauppa (SMK). Vuosina 1964–1971 Jaguareja toi maahan Helkama-yhtymän Suomen Koneliike ja sitten muitakin British Leylandin merkkejä edustanut Suomen Autoteollisuus, myöhemmin nimellä Sisu-Auto. Vuonna 1985 maahantuojaksi vaihtui Haka-Auto, jonka omistajaksi tuli vuonna 1992 Inchcape.
Rex Grossman
Pelaajaura
Grossman osallistui Cleveland Brownsin harjoitusleirille syksyllä 2014, muttei mahtunu joukkueen kokoonpanoon. Seuraavalla kaudella hän teki Atlanta Falconsin kanssa sopimuksen, mutta Falcons vapautti hänet ennen kauden alkua. Grossman oli perustanut jo uransa loppupuolella yrityksen Floridaan ja hän alkoi nyt hoitaa yritystä täyspäiväisesti.
Taarna
Levinneisyys
Taarnaa tavataan ympäri maapallon, mutta esiintymisalueet ovat monilla erillisillä alueilla. Euroopassa lajia voi tavata suurimmassa osassa maanosaa Fennoskandian eteläosiin ja Länsi-Venäjälle asti. Runsaimmillaan laji on Keski-Euroopassa. Suomen lähialueilta taarnaa tavataan Virosta, Tanskasta, Etelä-Norjasta ja -Ruotsista, jossa se on yleinen Gotlannissa. Taarnaa kasvaa myös muun muassa eteläisessä Afrikassa, Australiassa, Koillis-Aasiassa ja Pohjois-Amerikan eteläosissa.
Suomessa taarna on erittäin harvinainen ja lajista tunnetaan vain viisi kasvupaikkaa: yksi Etelä-Savosta Joroisista ja neljä Ahvenanmaan Eckeröstä. Taarna levisi Suomeen jääkauden jälkeisellä lämpökaudella, jolloin se oli huomattavasti nykyistä yleisempi.
Jaguar
Jaguar Suomessa
Jaguar-autoista tunnettuja suomalaisia ovat olleet niitä keräilevä kauppaneuvos ja kokoomuspoliitikko Eero Lehti, elektroniikkaprofessori Matti Otala ja musiikkikriitikko Seppo Heikinheimo sekä yrittäjäneuvos Kirsti Paakkanen.
Volkswagen K70
Yleistä
Auto on alun perin NSU:n kehittämä, mutta vuoden 1969 yrityskauppojen jälkeen Volkswagen lykkäsi mallin julkistusta ja teki enimmäkseen näkymättömiä muutoksia mm. taka-akselistoon ennen julkaisua vuonna 1970 VW:n nimellä. Malleja oli neljä: K70, K70S, K70L ja K70LS. Autoja valmistettiin reilut 211 000 kappaletta.
Myynti Suomessa
Volkswagen K70 oli Suomessa kallis auto. Vuonna 1971 se maksoi 27 390 markkaa (vuoden 2005 rahassa 30 978 euroa), kun Volkswagen Kuplan 1200 cm³:n moottorilla varustetun perusmallin hinta oli 11 260 markkaa (12 735 €). Esimerkiksi K70:ta suurempaan kokoluokkaan kuulunut Toyota Crown maksoi 16 150 markkaa (18 265 €). K70:n lähimpiä saksalaisia perheautoluokan kilpailijoita olivat Ford Taunus ja Opel Rekord, joista edellisen hinta oli 15 270 markkaa (17 270 €) ja jälkimmäisen 17 990 markkaa (20 346 €). Volkswagen K70-autoja myytiin Suomessa vuosina 1970–1975 vain vajaat 900 kappaletta, kun Kupla-mallin eri versioita rekisteröitiin samoina vuosina liki 33 000 autoa.